stanford-oval/wikipedia huggingface dataset:
Guillermo del Toron Pinokkio

| Guillermo del Toron Pinokkio> Guillermo del Toro’s Pinocchio |
| --- | --- |

Ohjaaja:   Guillermo del Toro  Mark Gustafson 
Käsikirjoittaja:   Guillermo del Toro  Patrick McHale 
Tarina:   Guillermo del Toro  Matthew Robbins 
Perustuu:  Carlo Collodin saturomaaniin Pinokkio
Tuottaja:   Guillermo del Toro  Lisa Henson  Gary Ungar  Alex Bulkley  Corey Campodonico 
Säveltäjä:  Alexandre Desplat
Kuvaaja:  Frank Passingham
Leikkaaja:   Ken Schretzmann  Holly Klein 
Pääosat:   Ewan McGregor  David Bradley  Gregory Mann  Burn Gorman  Ron Perlman  John Turturro  Finn Wolfhard  Cate Blanchett  Tim Blake Nelson  Christoph Waltz  Tilda Swinton 
Valmistustiedot
Valmistusmaa:  Yhdysvallat Meksiko
Tuotantoyhtiö:   Netflix Animation  Double Dare You!  ShadowMachine  The Jim Henson Company 
Levittäjä:  Netflix
Ensi-ilta:   2022-10-1515. lokakuuta 2022 (BFI)  2022-12-99. joulukuuta 2022 (Netflix)  
Kesto:  117 minuuttia
Alkuperäiskieli:  englanti
Budjetti:  35 miljoonaa dollaria
Aiheesta muualla
IMDb 
AllMovie
Infobox OKVirheellinen NIMI-arvo: 
Guillermo del Toron Pinokkio (engl. Guillermo del Toro’s Pinocchio) on vuonna 2022 ilmestynyt stop motion -animoitu musikaali-fantasiaelokuva, jonka ovat ohjanneet Guillermo del Toro ja Mark Gustafson sekä käsikirjoittaneet del Toro ja Patrick McHale. Se perustuu Carlo Collodin saturomaaniin Pinokkio. Äänirooleja esittävät muun muassa Ewan McGregor, David Bradley, Gregory Mann, Burn Gorman, Ron Perlman, John Turturro, Finn Wolfhard, Cate Blanchett, Tim Blake Nelson, Christoph Waltz ja Tilda Swinton.
Elokuva sijoittuu 1930-luvulle fasistiseen Italiaan ja kertoo Gepettosta, joka on menettänyt poikansa ensimmäisessä maailmansodassa. Noin kymmenen vuotta myöhemmin hän nikkaroi itselleen puisen pojan, joka saa nimekseen Pinokkio.
Guillermo del Toron Pinokkio sai maailmanensi-iltansa Lontoon elokuvajuhlilla 15. lokakuuta 2022. Se julkaistiin Netflixissä maailmanlaajuisesti 9. joulukuuta 2022. Elokuva sai positiivsen vastaanoton ja se on ehdolla kolmeen Golden Globe -palkintoon vuoden 2023 gaalassa: paras animaatioelokuva, paras musiikki ja paras kappale.
Ääninäyttelijät

| Alkuperäinen ääninäyttelijä | Suomenkielinen ääninäyttelijä | Rooli |
| --- | --- | --- |
| Gregory Mann | Eelis Ignatius | Pinokkio, Carlo |
| David Bradley | Petri Hanttu | Geppetto |
| Ewan McGregor | Antti Pääkkönen | Sebastian S. Sirkka |
| Christoph Waltz | Markus Niemi | kreivi Volpe |
| Cate Blanchett | ? | Spazzatura |
| Ron Perlman | Markus Bäckman | podestà |
| Finn Wolfhard | Ohto Heiskanen | Kynttilä |
| Tilda Swinton | Maria Kuusiluoma | Metsänhenki, Kuolema |
| Burn Gorman | Taisto Oksanen | pappi |
| Tim Blake Nelson | Taisto Oksanen | Mustat jänikset |
| Tom Kenny | Osku Ärilä | Benito Mussolini |
Aiheesta muualla

Guillermo del Toron Pinokkio Internet Movie Databasessa (englanniksi)
HMS Lightning

HMS Lightning on ollut kymmenen Britannian Kuninkaallisen laivaston aluksen nimenä
HMS Lightning (1691), 28-tykkinen viidennen luokan alus
HMS Lightning (1740), 8-tykkinen Basilisk-luokan mörssärialus
HMS Lightning (1755), polttolaiva
HMS Lightning (1779), polttolaiva
HMS Lightning (1806), 16-tykkinen Thais-luokan polttolaiva
HMS Lightning (1823), siipiratasalus
HMS Lightning (1829), 18-tykkinen sluuppi
HMS Lightning (1876), (moottori)torpedovene
HMS Lightning (1895), Janus-luokan torpedovenehävittäjä
HMS Lightning (G55), L-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Lightning”, voi hakea sivunnimihaulla, laajalla sivunnimihaulla tai tekstihaulla.
Gulatingin laamanninoikeus

Laamanninoikeuden talo Bergenissä. Taustalla kaupungintalo.
Gulatingin laamanninoikeus (norj. Gulating lagmannsrett) on yksi Norjan kuudesta laamanninoikeudesta. Sen tuomiopiiri koostuu Rogalandin ja Vestlandin lääneistä. Gulatingin laamanninoikeus toimii Bergenissä.
Käräjäoikeudet

Gulatingin laamanninoikeus toimii valitustuomioistuimena Haugalandin ja Sunnhordlandin, Etelä-Rogalandin, Hordalandin sekä Sognin ja Fjordanen käräjäoikeuksille.
Aiheesta muualla

Laamanninoikeuden verkkosivut (norjaksi)
Gus Bilirakis

Gus Bilirakis
Gus Michael Bilirakis (s. 8. helmikuuta 1963) on yhdysvaltalainen republikaanisen puolueen poliitikko, joka seurasi vuonna 2007 isäänsä Michael Bilirakisia Yhdysvaltain edustajainhuoneen jäsenenä Floridan yhdeksännestä vaalipiiristä. Vaaleissa 2012 vaalipiirin numeroksi muuttui kaksitoista.
Bilirakis on syntyperäinen floridalainen ja etniseltä taustaltaan amerikankreikkalainen. Hän oli ennen liittovaltion kongressiin pääsyään istunut Floridan edustajainhuoneessa jo vuodesta 1998.
Governia

| Governia |
| --- | --- |

Yritysmuoto:  osakeyhtiö
Perustettu:  2009
Toimitusjohtaja:  Kai Heinonen
Puheenjohtaja:  Ilpo Nuutinen
Avainhenkilöt:   Riitta Laitasalo  Niclas Köhler  Pauliina Pekonen 
Kotipaikka:  Eteläranta 10 Helsinki, Suomi
Toimiala:  Muut palvelut liike-elämälle
Liikevaihto:  522 000 € (2022)
Liikevoitto:  –0,6 milj. € (2022)
Henkilöstö:  2
Tytäryhtiöt:   Kruunuasunnot Oy  Pietarin Suomi-Talo Oy  GoK Oy  Rantasarvik Oy 
Omistaja:  Suomen valtio (VNK)
Kotisivu:  governia.fi
Infobox OKVirheellinen NIMI-arvo: 
Governia Oy on Suomen valtion omistama yhtiö, jota voidaan käyttää omistusten erityisjärjestelyihin. Valtio perusti Governian vuonna 2009 jatkamaan erityistehtäviä ja hallinnoimaan kiinteistöliiketoimintaa jakaessaan Solidiumin kahtia. Governia toimii valtioneuvoston kanslian omistajaohjauksessa. Yhtiöllä oli 25 työntekijää vuonna 2019.
Aiheesta muualla

Governian verkkosivut
Albert Niemann (oopperalaulaja)

Albert Niemann
Albert Wilhelm Carl Niemann (15. tammikuuta 1831 Erxleben, Saksi-Anhalt – 13. tammikuuta 1917 Berliini) oli saksalainen tenori ja Wagner-tulkitsija.
Elämä

Albert Niemannin vanhemmat olivat majatalonpitäjä Christian Gottfried Niemann (1798–1850) ja Friederike Juliane Oppermann († 1890). Hän aloitti koneenrakentajan opinnot seitsentoistavuotiaana, mutta lopetti koulun muutaman opiskelukuukauden ja lähti näyttelijäksi dessaulaiseen kiertueteatteriin. Hän sai ensimmäisen oopperaroolinsa vuonna 1853. Dessaulaisen hovikapellimestari Friedrich Schneiderin suosituksesta Albert Nusch otti Niemannin oppilaakseen. Vuonna 1852 Niemann esiintyi menestyksekkäästi vierasnäytännössä Morslebenissä. Hän aloitti tenorina Hallessa vuonna 1853 ja vieraili Stuttgartin, Königsbergin ja Stettinin teattereissa. Vuosina 1854–1866 hän oli kiinnitettynä Hannoveriin, missä hän sai stipendin, joka mahdollisti opinnot Pariisissa tenori Gilbert Duprezin johdolla vuonna 1855.
Niemannin kansainvälinen ura tunnettuna Wagner-tulkitsijana alkoi 1866, kun hänet kiinnitettiin Berliinin kuninkaalliseen hovioopperaan. Hän lauloi Tannhäuserin ja Lohengrinin voitokkaasti ja kiinnitti säveltäjä Richard Wagnerin huomion. Niemann ja Wagner tapasivat toisensa henkilökohtaisesti vuonna 1859. Wagnerin mielestä Niemann oli kuin luotu Siegfriedin osaan oopperassa Nibelungin sormus. Vuonna 1861 Niemann lauloi nimiroolin Tannhäuser-oopperan Pariisin ensi-illassa. Hänet nimitettiin kamarilaulajaksi vuonna 1864. Vuonna 1866 hänestä tuli Berliinin kuninkaallisen oopperan vakituinen jäsen.. Niemann profiloitui Wagnerin oopperoiden johtavana laulajana ja tulkitsijana. Vuonna 1876 Wagner pyysi Niemannia esittämään Siegmundin roolin Bayreuthin musiikkijuhlille. Vuosina 1886–1888 Niemann lauloi Metropolitan Operassa New Yorkissa. Syyskuussa 1888 hän vetäytyi oopperalavoilta. Viimeisen kerran hän esiintyi julkisesti 1892 Berliinin filharmonikkojen säestämänä.
Niemannin lavakarisman tukena oli oivallinen fysiikka. Hyvinkoulutetun äänensä lisäksi hän oli taitava näyttelijä. Monien kriitikoiden mielestä hänen äänensä sopi erinomaisesti Wagnerin oopperoihin. Eräiden mukaan siinä oli tosin "sorainen sointu". Hans von Bülow arvosteli Niemannin lauluääntä "soinnittomaksi, korkeaksi baritoniksi".
Laulajanuransa jälkeen Niemann omistautui lempiharrastuksilleen, joita olivat metsästys, maalaustaide, ratsastus, kalastus ja ruoanlaitto. Hän oli niin ikään kiinnostunut historiasta, filosofiasta, astronomiasta, fysiikasta ja kemiasta.
Niemannin ensimmäinen aviopuoliso oli näyttelijä Marie Seebach, liitto päättyi eroon. Maaliskuussa 1871 Niemann avioitui näyttelijä Hedwig Raaben kanssa. Heidän pojastaan Albert Niemannista tuli kuuluisa lääkäri ja kemisti.
Kirjallisuutta

Sternfeld, Richard : Albert Niemann, in: Das Theater Bd. IV, Berliini 1904
Altmann, Wilhelm : Richard Wagner und Albert Niemann - Ein Gedenkbuch mit bisher unveröffentlichten Briefen. Berliini 1924
Wagner, K. : Albert Niemann als Wagner-Darsteller, Dissertation, München 1954
Fischer, Jens Malte : Große Stimmen, Stuttgart 1993, s. 283
Lähteet ja viitteet

↑  http://bsbndb.bsb.lrz-muenchen.de/sfz71873.html (Arkistoitu – Internet Archive)
1 2 3 4 5 6  http://www.uni-magdeburg.de/mbl/Biografien/1060.htm (Arkistoitu – Internet Archive)
1 2 3  http://www.luminous-lint.com/app/home/?image/04755005504194542091367139/
Aiheesta muualla

Deutsche Biographie (Arkistoitu – Internet Archive)
Sieglinde Bandolyn artikkeli Niemannista (Arkistoitu – Internet Archive)
Grönlannin käsipallomaajoukkue

Grönlannin käsipallomaajoukkue edustaa Grönlantia miesten kansainvälisissä käsipallo-otteluissa. Joukkuetta hallinnoi Grönlannin käsipalloliitto. Joukkueen kotipelien peliasuun kuuluvat punainen paita ja punaiset housut.
Grönlannin joukkue on osallistunut maailmanmestaruuskilpailuihin kolmesti, ensimmäisen kerran vuonna 2001. Parhaiten joukkue on sijoittunut debyyttivuonnaan, jolloin sijoitus oli 20:s. Amerikan-mestaruuskilpailuissa joukkue on ollut parhaimmillaan pronssilla vuosina 2002 ja 2006.
Sijoitukset MM-kilpailuissa

| 0 | 1 | 2 |
| --- | --- | --- |
|  1938: -  1954: -  1958: -  1961: -  1964: -  1967: -  1970: -  1974: -  1978: -  1982: -  1986: - |  1990: -  1993: -  1995: -  1997: -  1999: -  2001: 20.  2003: 24.  2005: -  2007: 22.  2009: -  2011: - |  2013: -  2015: -  2017: - |
Aiheesta muualla

Grönlannin käsipalloliiton kotisivut (englanniksi)
Grease

Grease voi viitata ainakin seuraaviin asioihin:
Grease, musikaali vuodelta 1972
Grease, musikaalielokuva vuodelta 1978
Grease, vuonna 1978 julkistun elokuvan soundtrack-albumi
Grease 2, vuonna 1982 valmistunut jatko-osa Grease-elokuvalle
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Grease”, voi hakea sivunnimihaulla, laajalla sivunnimihaulla tai tekstihaulla.
Gurung

| Gurung> Tiedot |
| --- | --- |
Puhujia:  326 000
Kirjaimisto:  devanagari, latinalainen
Kielitieteellinen luokitus
Kielikunta:  sinotiibetiläiset kielet
Kieliryhmä:  tiibetiläis-burmalaiset kielet bodilaiset kielet
 Ohje 
Gurung on Nepalissa puhuttu tiibetiläis-burmalainen kieli, jota puhuu vuoden 2011 väestönlaskennan mukaan äidinkielenään 326 000 ihmistä. Kieli jaetaan itäiseen ja läntiseen gurungiin, joista molemmilla on lisäksi omia murteita. Itäisen ja läntisen gurungin puhujilla on vaikeuksia ymmärtää toisiaan, ja ISO 639 -standardissa gurung luetaankin kahdeksi eri kieleksi.
1. elokuuta

1. elokuuta on gregoriaanisen kalenterin mukaan vuoden 213. päivä (214. päivä karkausvuonna). Vuodesta on jäljellä 152 päivää.
Nimipäivät

suomalainen kalenteri: Maire
suomenruotsalainen kalenteri: Gerda, Gerd
ortodoksinen kalenteri: Soile, Soili, Ele
pohjoissaamenkielinen kalenteri: Geardá, Máire
vanhemmissa kalentereissa: Augustus, Fridolf, Petrus Catenus, Taina
Juhlapäiviä

Angola: Asevoimien päivä.
Barbados: Emancipation Day (”Vapautuksen päivä”).
Benin: Kansallispäivä.
Irlanti: Lughnasadh (”Lá Lúnasa”), perinteinen syksyn ensimmäinen päivä.
Kiina: Kansan vapautusarmeijan vuosipäivä.
Kongon demokraattinen tasavalta: Vanhempien päivä.
Libanon: Eid al-Jaysh ("Asevoimien päivä").
Sveitsi: Kansallispäivä.
Trinidad ja Tobago: Emancipation Day (”Vapautuksen päivä”).
Bahailaisuus: Kamál'in (täydellisyyden) juhla. Bahaikalenterin kahdeksannen kuukauden ensimmäinen päivä.
Rastafarit: Haile Selassien orjuudesta vapautumisen juhla.
Uuspakanuus: Lammas. Anglosaksisessa maailmassa ensimmäisen vehnäsadon (vehnäleivän) juhla (”Lammas Day”). Keskiajalla tunnettiin nimellä ”Gule of August”.
Aiheesta muualla

Kuvia tai muita tiedostoja aiheesta 1. elokuuta Wikimedia Commonsissa
| 0 | 1 | 2 |
| --- | --- | --- |
|  |   Lyhyt tiivistelmä päivästä 1. elokuuta: |  |
:   Abdullah 1291 – Sveitsin vanha valaliitto muodostettiin.  1498 – Kristoffer Kolumbus saapui ensi kertaa Amerikan mantereelle, Venezuelaan.  1819 – Yhdysvaltalainen kirjailija Herman Melville syntyi.  1863 – Suomen kielelle luvattiin täydet oikeudet kielireskriptillä.  1924 – Saudi-Arabian kuningas Abdullah syntyi.  1944 – Varsovan kansannousu natsimiehitystä vastaan alkoi Puolassa.  
Katso myös: kalenteri ~ 31. heinäkuuta, 2. elokuuta
| --- | --- |
tammikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu:  1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
Jean-Baptiste Lamarck
Albert Mouring

| Albert Mouring> Henkilötiedot |
| --- | --- |
Koko nimi:  Albert Clonion Mouring jr.
Syntynyt: 29. tammikuuta 1979 (ikä 45) Preston, Maryland, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies
Pituus:  190 cm
Paino:  88 kg
NBA-varaus:  ei varattu 2001
Pelaajaura
Yliopistojoukkueet
1997–2001:  Connecticutin yliopisto
Seurajoukkueet
2003 2004–2005 2005 2006 :  (USBL) Beşiktaş JK (Israel I) Tampereen Pyrintö (Yhdysvallat)
Albert Clonion Mouring jr. (s. 29. tammikuuta 1979 Preston, Maryland) on yhdysvaltalainen kilpauransa päättänyt koripalloilija, pelipaikaltaan heittävä takamies. Mouring voitti urallaan NCAA:n mestaruuden vuonna 1999 ja pelasi ammattilaisena muun muassa Turkissa, Suomessa ja Israelissa.
Pelaajaura

Maaseudulla varttunut Mouring pelasi yliopistokoripalloa Connecticutin yliopistossa vuodet 1997–2001. Vuonna 1999 Connecticut voitti NCAA:n mestaruuden voitettuaan loppuottelussa Duke Universityn 77–74. Melko hyvästä yliopistourastaan huolimatta häntä ei varattu NBA:han vuoden 2001 varaustilaisuudessa.
Vuonna 2003 Mouring pelasi USBL-kesäliigassa, teki 28 pistettä ottelua kohden ja valittiin sarjan vuoden pelaajaksi.
Kauden 2004–2005 Mouring pelasi Turkin pääsarjassa Beşiktaşissa 8,6 pisteen ja 2,7 levypallon ottelukohtaisilla keskiarvoilla. Hän heitti sarjan piste-ennätyksekseen Türk Telekomia vastaan joulukuussa 20 pistettä.
Syksyllä 2005 Mouring pelasi Israelin pääsarjassa, mutta joukkueen tuloksiin tyytymätön johto purki tämän sopimuksen. Kevään 2006 Mouring pelasi Suomen pääsarjassa Tampereen Pyrinnössä, joka vaihtoi vuodenvaihteessa kaikki ulkomaalaispelaajansa. Mouring pelasi Pyrinnössä runkosarjan 21,2 pisteen ja 4,5 levypallon ottelukohtaisilla keskiarvoilla. Hänen vapaaheittojen (86,5 %) ja kolmen pisteen heittojen (46,2 %) onnistumistarkkuutensa olivat Korisliigan koko kauden kolmanneksi parhaat.
Pelityyli ja ominaisuudet

Pyrinnön valmentaja Jarmo Laitinen kuvaili Mouringia tämän siirtyessä seuraan tarkaksi ja monipuoliseksi korintekijäksi.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005–2006 | Tampereen Pyrintö | Korisliiga | 22 | 51,1 % | 46,2 % | 86,5 % | 1,6 | 2,9 | 4,5 | 1,6 | 1,6 | 1,3 | 0,0 | 21,2 | 466 |
| Yhteensä | Yhteensä | Korisliiga | 22 | 51,1 % | 46,2 % | 86,5 % | 1,6 | 2,9 | 4,5 | 1,6 | 1,6 | 1,3 | 0,0 | 21,2 | 466 |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Albert Mouring basketball profile eurobasket.com (englanniksi)
Gre-No-Li

Gunnar Gren, Gunnar Nordahl ja Nils Liedholm
Gre-No-Li on yhteisnimitys ruotsalaisille jalkapalloilijoille Gunnar Grenille, Gunnar Nordahlille ja Nils Liedholmille, jotka pelasivat 1950-luvulla italialaisessa AC Milanissa.
Gren, Nordahl ja Liedholm johdattivat Ruotsin kultaan vuoden 1948 olympialaisissa. Nordahl siirtyi ensin AC Milaniin vuonna 1949 ja Gren sekä Liedholm seurasivat pian perässä. Yhdessä he muodostivat legendaariseen asemaan nousseen hyökkäyskolmikon, jolle italialainen toimittaja antoi nimen Gre-No-Li. He olivat avainasemassa Milanin nousuun takaisin huipulle. Kolmikon johdolla Milan voitti vuonna 1951 ensimmäisen mestaruutensa 44 vuoteen. Toinen mestaruus tuli 1955, ja Nordahl voitti Serie A:n maalikuninkuuden viidesti. Liedholm voitti mestaruuden vielä kahdesti 1957 ja 1959 Grenin ja Nordahlin lähdettyä.
Gravbergetin kirkko

| Gravbergetin kirkko Gravberget kirke |
| --- | --- |

Sijainti:  Våler, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1955
Suunnittelija:  Magnus Poulsson
Materiaali:  puu
Istumapaikkoja:  150
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Gravbergetin kirkko (norj. Gravberget kirke) on Vålerin kunnassa Innlandetin läänissä Norjassa sijaitseva puukirkko vuodelta 1955.
Aiheesta muualla

Kuvia tai muita tiedostoja aiheesta Gravbergetin kirkko Wikimedia Commonsissa
Gus Dudgeon

Angus Boyd ”Gus” Dudgeon 
(30. syyskuuta 1942 Woking, Surrey – 22. heinäkuuta 2002 Berkshire) oli brittiläinen levytuottaja, joka tuotti muiden muassa Elton Johnin ja David Bowien äänitteitä. Hän työskenteli alun perin Decca Recordsilla mutta perusti myöhemmin oman tuotantoyhtiön.
Dudgeon kuoli 59-vuotiaana auto-onnettomuudessa.
Al

Al tarkoittaa seuraavia:
Alueet

Alabama, postilyhenne AL, Yhdysvaltain osavaltio tai muu Yhdysvaltain hallitsema alue
Albania, ISO 3166-1 -koodi AL, valtio tai muu maantieteellinen alue
Järjestöt

Akateeminen Laulu, AL, helsinkiläinen ylioppilaskuoro
Alianza Liberal, AL, nicaragualainen liberaalisten puolueiden vaaliliittouma
American League, AL, yhdysvaltalainen baseballin ammattilaisliiga
Anjalan Liitto, AL, suomalainen urheiluseura
Autoliitto, AL, suomalainen autoilijoiden edunvalvontajärjestö
Awami-liitto, AL tai BAL, bangladeshilainen puolue
Yhtiöt

Skyway Airlines, IATA-koodi AL, lentoyhtiö
Suomen Etelä-Amerikan linja, lyh. AL, entinen rahtilaivayhtiö
TransAVIAexport Airlines, IATA-koodi AL, lentoyhtiö
Muut

Aamulehti, AL, suomalainen sanomalehti
AL-luku elektroniikassa, liittyy kelan induktanssin määrittämiseen
Al, miehen etunimi
al, arabian kielen määräinen artikkeli (ال) tai perhettä merkitsevä sana (آل)
alempi, al.
alennus, al., tuotteen normaalihinnan ja sitä alemman myyntihinnan välinen erotus
alumiini, kemiallinen merkki Al, alkuaine
arkistolaitos, AL, Suomen kulttuuriperintöön liittyvien asiakirjojen säilytyksestä vastaava viranomainen
avioliittolaki, AL, laki, joka sisältää avioliittoa koskevat säädökset
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Al”, voi hakea sivunnimihaulla, laajalla sivunnimihaulla tai tekstihaulla.
Guru Nānak

Guru Nānak ja hindujen pyhiä miehiä.
Guru Nānak (pandžabiksi: ਗੁਰੂ ਨਾਨਕ ਦੇਵ; Gurū Nānak Dēv; hindiksi: गुरु नानक; Guru Nānaka, 20. lokakuuta 1469 – 1539) oli sikhiläisyyden perustaja ja ensimmäinen sikhien opettajista, Guruista. Hän syntyi Talwandissa (nykyisin Nankana Sahib), lähellä Lahorea, nykyistä Pakistania. Hänen vanhempansa olivat hinduja ja kuuluivat kauppiaskastiin.
Perimätiedon mukaan Nanak teki neljä suurta matkaa ennen asettumistaan Kartapuriin, Punjabiin. Matkoillaan hän puhui uskontojen tyhjyyttä, pyhiinvaelluksia, kastilaitosta ja leskien uhrausta vastaan.
Hänen seuraajansa oli Guru Angad Dev.
Aiheesta muualla

Kuvia tai muita tiedostoja aiheesta Guru Nānak Wikimedia Commonsissa
Guru Meditation

Guru Meditation -laatikko
Guru Meditation on Amiga-tietokoneen virheilmoitustyypin nimi. Virheen alkuperäinen teksti oli muotoilultaan melko mystinen, eikä juuri auttanut käyttäjää virheen syyn määrittämisessä. Guru meditationissa tietokoneen power-ledi alkoi vilkkua hitaaseen tahtiin ja ruudun ylälaitaan ilmestyi mustalle pohjalle vilkkuva punainen laatikko, jossa oli esimerkiksi teksti:
Virheilmoitusta on kutsuttu myös Intian matkaksi. Hiiren napin painalluksen jälkeen tietokone nollautui.
Virheilmoitusta on kahta muotoa:
#0000000x.yyyyyyyy, suorittimen havaitseman virheen tapauksessa
#aabbcccc.dddddddd, ohjelmistotason virheen tapauksessa
Suorittimen havaitsessa virheen ensimmäinen puoli on Motorola 68000 -suorittimen antama vikakoodi.
Jälkimmäinen puoli on aina virheen havaitsemispaikan osoite, ei sen aiheuttajan (joka voi olla vaikea selvittää).
Eräissä tapauksissa koodi voi olla 48454C50, mikä tarkoittaa "HELP" ASCII-merkistössä (48=H, 45=E, 4C=L, 50=P).
Virhetyyppejä:
80000003 Address Error
80000004 Illegal Instruction
80000005 Division by Zero
81000005 Corrupted memory list
Termiä Guru Meditation käytetään myös useissa ohjelmistoissa vikatilanteen tapauksessa, esimerkiksi Virtualbox.
Aiheesta muualla

A guide to Guru Meditation Error Codes (Arkistoitu – Internet Archive) (englanniksi)
Käännös suomeksi
Graždanski prospektin metroasema

Graždanski prospekt (ven. Гражда́нский проспе́кт) on yksi Pietarin metron asemista. Se avattiin 29. joulukuuta 1978.
HMS Öland

HMS Öland on ollut kolmen Ruotsin laivaston aluksen nimenä.
HMS Öland (1681), 50-tykkinen linjalaiva
HMS Öland (1705), 60-tykkinen linjalaiva
HMS Öland (1945), Öland-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”HMS Öland”, voi hakea sivunnimihaulla, laajalla sivunnimihaulla tai tekstihaulla.